બીજું સ્ટેટસમાં તમે સિંગલ છો કે ગ્રૂપમાં છો કે પછી સ્ટેટસ સાથે શું કેપ્શન મૂક્યું છે તેના કરતાં પણ અગત્યનો મુદ્દો એ છે કે તમે કેટલી ઝડપથી તમારું સ્ટેટસ અપડેટ કરો છો. રાતના પોણા બાર વાગ્યે ‘એન્ટરીંગ ગરબા ગ્રાઉન્ડ...’ એવું સ્ટેટસ મૂકો તો પૈસા પડી જાય. ઇન ફેક્ટ એક છોકરી બે જાતનાં સ્ટેપ લઇ લે ત્યાં સુધીમાં તો સ્ટેટસ અપડેટ પણ થઇ જવું જોઇએ. ‘ગોઇંગ ટુ પ્લે ગરબા..., એન્ટરીંગ ધ ગ્રાઉન્ડ....ઇટ્સ સ્ટાર્ટ....ઓહ, જસ્ટ કમ્પ્લીટેડ ફર્સ્ટ ગરબા સોંગ નાઉ મૂવીંગ ટૂ અનધર સોંગ’...ઇટ્સ જસ્ટ મીડલ ઓફ ગરબા નાઇટ..સ્ટીલ મોર ટૂ એન્જોય...નાઉ, લાસ્ટ મોમેન્ટસ...ઝૂમ....યા, જસ્ટ ફિનિશ્ડ ધ નાઇટ...ગ્રેટ જર્ની....નોટ ફીલિંગ ટુ લીવ ધીસ ગ્રાઉન્ડ...લવ ટુ મેઇક ઇટ સેકન્ડ હોમ ઓન્લી....ફાઇનલી મૂવીંગ આઉટ ઓફ ગ્રાઉન્ડ...ઇટ્સ ટાઇમ ફોર સમ ખીચું-બીચું ’ એવી પળેપળની અપડેટ આવતી રહે તો જ લાગે કે તમે ગરબા ગ્રાઉન્ડ પર ખરેખર એક્ટિવ છો. બાકી, તો બહુ બધા લોકો રાતે ચાલવા નીકળે એ રીતે મેદાન પર આંટો મારી આવતા હોય. ’